Wer spricht Platt? - Wikipedia

# Wer spricht Platt?

### From Wikipedia

Wer spricht Platt? ('Keen snackt Platt?) is de Titel vun en Book vun Dieter Stellmacher ut den Verlag Schuster in Leer. Stellmacher geev dat 108 Sieden starke Book tohoop mit dat Institut för nedderdüütsche Spraak rut.

## [Ännern] De Ümfraag

Dat Book analyseert de Resultaten vun en Ümfraag to de plattdüütsche Spraak, de in'n Juni un Juli 1984 dörföhrt worrn is un bi de 2000 Personen ut 400 Öörd ut den Noorden vun Düütschland Utkunft to ehr Verhältnis to de nedderdüütsche Spraak geven hebbt. De Öörd legen all in de Bundslänner Bremen, Hamborg, Neddersassen, Noordrhien-Westfalen un Sleswig-Holsteen. De Düütsche Demokraatsche Republiek, de Nedderlannen un annere Rebeden in de Nedderdüütsch snackt warrt, wörrn nich berücksichtigt.

## [Ännern] Resultaten

Bi de Ümfraag seggen 20 Perzent vun alle Befraagten, dat se temlich good Platt snackt, 15 Perzent, dat se good Platt snackt, 21 Perzent, dat se en beten Platt snackt, un 43 Perzent seggen, dat se gor keen Platt snackt. De mehrsten Plattsnackers finnt sik in Sleswig-Holsteen un in Noordneddersassen, de wenigsten in Süüdneddersassen un in Westfalen. Dat se Platt verstaht, seggt sogor 89 Perzent. En grötteren Verlust bi de Sprekertallen in de 20 Johren vör 1984 kunn nich nawiest warrn.

As intressant för nedderdüütsche Kulturarbeid hett Stellmacher de Tallen vun Plattlesers un- schrievers rutstellt. Blot 46 Perzent vun de Lüüd seggen, dat se Plattdüütsch lesen köönt, blot acht Perzent menen, se köönt Platt schrieven.

## [Ännern] Literatur

- Dieter Stellmacher: Wer spricht Platt? Schuster, Leer 1987, ISBN 3-7963-0250-5

Vun „http://nds.wikipedia.org../../../w/e/r/Wer_spricht_Platt__18a4.html“

Sietenkategorien: Book | Plattdüütsch

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken